1] બાળદોસ્તો , જેમકે હું હંમેશા મારી બાળભાષા’માં કહેતો આવ્યો છું કે આ કોઈ પ્રકારે રીવ્યુઈંગ નથી પણ એક પ્રકારે માત્ર મારી અંગત પસંદ / નાપસંદ જ છે . . . અને એક રીતે કહીએ તો ફિલ્મો પ્રત્યેની મારી ઘેલછા પણ કહી શકાય 😉 કે જેના વિષે મારે સતત કૈક ને કૈક કહેતા રહેવું પડે છે કે પેલી ફિલ્મ’માં તો મોજે દરિયો થઇ ગયો અને પેલી ફિલ્મ દરિયાની માફક ગળી ગઈ !! ફિલ્મો આપણ’ને આપણી પ્રાઈવેટ લીમીટેડ કંપની જેવી જગ્યા’માંથી મલ્ટીનેશનલ કંપની જેવા વિશાળ જગત’માં મુકે છે કે જ્યાં ડગલેને પગલે કૈક નવું જોવા મળે છે / જાણવા મળે છે / છેતરાવા મળે છે અને એ બહાને શીખવા મળે છે . . . મતલબ કે એક રીતે તે ઘર બેઠા જાત્રા કરાવી દે છે – સારા / નરસા અનુભવો’ની , રહસ્ય’ની / રોમાંચ’ની , પ્રેમ’ની / દોસ્તી’ની , એક્શન’ની / ફેન્ટસી’ની ! મતલબ કે જ્યાં એક નાનકડી સ્ક્રીન કે એક વિશાળ પડદા પર એક અનોખું જ જગત ફૂટી નીકળે છે , અને જે આપણી આંખોમાં વિસ્મય’નું આંજણ આંજે છે . . માટે જ હું કહું છું કે માં તે માં , બાકી બધા સિનેમા 🙂